31995D0235
L 156/82
JURNALUL OFÍCIAL AL UNIUNII EUROPENE
DECIZIA COMISIEI
din 26 iunie 1995
de modificare a Deciziei 95/90/CE a Comisiei de stabilire a condițiilor speciale privind importul de produse pescărești și de acvacultură originare din Albania
(Text cu relevanță pentru SEE)
(95/235/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producerea și introducerea pe piață a produselor pescărești (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 11 alineatul (5),
întrucât lista unităților desemnate de Albania pentru importul de produse pescărești și de acvacultură în Comunitate a fost stabilită de Decizia 95/90/CE a Comisiei (2); întrucât această listă poate fi modificată ca urmare a transmiterii unei noi liste de către autoritatea competentă din Albania;
întrucât autoritatea competentă din Albania a transmis o nouă listă la care au fost adăugate două unități și au fost modificate coordonatele a două unități;
întrucât este necesară modificarea în consecință a listei unităților desemnate;
întrucât măsurile prevăzute de prezenta decizie s-au stabilit în conformitate cu procedura prevăzută de Decizia 90/13/CEE a Comisiei (3),
ADOPTĂ PREZENTA DECIZIE:
Articolul 1
Anexa B la Decizia 95/90/CE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 26 iunie 1995.